MITÄ MULLE KUULUU? - Marianne Sendenali
Moikka! Mulle meinas käydä taas niin, että parempaa postausideaa odotellessa blogin päivittäminen jää. Tauon sijaan kirjoittelen tänään mun kuulumisiani kivojen asukuvien saattelemana.
Kuvat: Nana Heikkilä / asu saatu yhteistyössä I Can I Will:ltä
Mulla menee tällä hetkellä tosi kivasti, niin kuin kyllä melkein aina. 😀 En tarkoita, etteikö mulla koskaan olisi vaikeita päiviä tai ikäviä asioita elämässä. Vaikeuksien sijaan näen ne hetket haasteina, joista kaikista selviää hyvällä asenteella. Tällä hetkellä olen superonnellinen, sillä vaikka välillä on epäselvyyksiä siitä, mitä haluankaan tehdä tulevaisuudessa(jep, mietin tätä jatkuvasti), niin olen nyt löytänyt ainakin ihmisen rinnalleni, jonka kanssa haluan tavoitteitani toteuttaa. <3
Sain viettää puolet marraskuusta lämpimässä; ensin lomaviikon Dubaissa ja sitten viikko Kanarialla töitä tehden Nanan kanssa. Siitä syystä pimeys ja kylmyys ei tunnu niin pahalta tällä hetkellä Suomessa. Nyt kahden viikon reissaamisen jälkeen olen viettänyt aikaa ystävieni ja läheisten kanssa. Oma koti on kyllä lopulta paras paikka, mitä oppii arvostamaan vain enemmän reissaillessa. Ostimme lokakuussa mulle auton, joka helpottaa kulkemista joka paikkaan niin paljon. Siitä olen myös iloinen! 🙂
Tällä hetkellä kasvatan yritystoimintaani uusilla jutuilla ja sitä varten päivitän tänne kotisivuillenikin vielä vuoden loppuun mennessä uusista kuvioista. Nyt kuitenkin vielä muutama viikko viimeistä perusopintojen moduulia jäljellä, jonka jälkeen ehdin reilun kuukauden tehdä töitä ja myöskin pitää hieman joululomaa.
Lähdemme ensi viikolla Tallinnaan poikaystäväni perheen kanssa viikonlopuksi ja sitä seuraavalla viikolla lennämme muutamaksi päiväksi Hollantiin poikaystäväni kanssa. Kivoja juttuja siis loppuvuodelle vielä tiedossa. 🙂
Mitä sinulle kuuluu? ❤️
marraskuu 24, 2017 at 5:24 am